《陪韩子云吊张安国舍人墓》
宋代·章甫

顷从武昌守，来哭清果墓。
老泪湿征衫，伤心不忍去。
焉知五载后，重到山崔嵬。
松柏倏已拱，宿草缠余哀。
公乘使者车，忠厚神所赉。
远怀平生亲，斗酒相沃酹。
曩以门下故，获登君子堂。
招呼连屋居，此意讵可忘。
青春闭佳城，荣华竟消歇。
空余千古名，不随世磨灭。
蓬莱定何处，神仙知有无。
徘徊重徘徊，悲风生坐隅。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。